Zápisnica zo zasadnutia 
Legislatívnej komisie AS PriF UK
dňa 21. 6. 2021 o 10,00 hod. dištančnou formou na platforme MS Teams

Prítomní členovia Legislatívnej komisie AS PriF UK: Renáta Fľaková, Emil Bečka, Silvia Bodoriková, Dušan Galanda, Matúš Hyžný, Daniel Ozdín, Renáta Švubová (7)
Prítomní členovia AS PriF UK: Alexandra Benová, Róbert Bodor, Tatiana Durmeková, Andrej Feješ, Michal Galamboš, Edgar Hiller, Blanka Lehotská, Peter Likavský, Peter Matúš, Lucia Olexová, Juraj Procházka, Eva Rajčáková, Dominik Šmida, Renáta Švubová, Julián Vrábel (15) 
Prítomní členovia Vedenia PriF UK: Branislav Bleha, Peter Hanajík, Miroslava Slaninová (3)
Spolu: 25

Dňa 21. 6. 2021 od 10,00 hod. sa uskutočnilo spoločné zasadnutie Legislatívnej komisie AS PriF UK (ďalej aj „LK“) a Pedagogickej komisie AS PriF UK dištančnou formou na platforme MS Teams Univerzity Komenského v Bratislave, názov Teamu „Akademický senát PriF UK“ (ďalej len „Teams“). Na zasadnutí  bolo prítomných 7 členov LK (z celkových 9) a teda LK bola uznášaniaschopná. Rokovanie otvorila a viedla R. Fľaková. 
Na zasadnutí boli najprv prerokované dokumenty týkajúce sa akreditácie, ktoré boli predmetom oboch komisií, tieto dokumenty predstavil prodekan B. Bleha. 
Dokumenty týkajúce sa akreditácie, ktoré boli predmetom oboch komisií, predstavil prodekan B. Bleha v nasledovnom poradí:
1.	Zavedenie a udržiavanie politík na zabezpečenie kvality na PriF UK. 
2.	Personálna politika a organizačné zabezpečenie výberu vysokoškolských učiteľov a ďalších tvorivých pracovníkov na PriF UK.
3.	Zriadenie Akreditačnej rady PriF UK.
4.	Zriadenie Návrhových rád PriF UK.
5.	Vytváranie, úprava a schvaľovanie študijných programov na PriF UK.
Prvé 2 dokumenty boli prerokované na Vedeckej rade PriF UK a následne boli zaslané členom senátu, po komisii budú predložené na senát na schvaľovanie. Ďalšie 3 dokumenty budú v senáte prerokované a následne budú schvaľované na Vedeckej rade PriF UK. K dokumentom boli zaslané iba formálne pripomienky. Prodekan Bleha vysvetlil, že samotné zloženia Akreditačnej rady PriF UK a Návrhových rád PriF UK boli prerokované na PAS AS PriF UK (22. 6. 2021), členovia senátu tieto návrhy majú k dispozícii a budú schvaľované na Vedeckej rade PriF UK. Po diskusii LK prijala nasledujúce uznesenia:
Uznesenie č. 1: Legislatívna komisia AS PriF UK prerokovala dokument „Zavedenie a udržiavanie politík na zabezpečenie kvality na PriF UK“ a po formálnej oprave odporúča predložiť dokument na schválenie AS PriF UK 25. 6. 2021.
Hlasovanie členov komisie: za = 7, proti = 0, zdržal sa = 0.
Uznesenie č. 2: Legislatívna komisia AS PriF UK prerokovala dokument „Personálna politika a organizačné zabezpečenie výberu vysokoškolských učiteľov a ďalších tvorivých pracovníkov na PriF UK“ a po formálnej oprave odporúča predložiť dokument na schválenie AS PriF UK 25. 6. 2021.
Hlasovanie členov komisie: za = 7, proti = 0, zdržal sa = 0.
Uznesenie č. 3: Legislatívna komisia AS PriF UK prerokovala dokument „Zriadenie Akreditačnej rady PriF UK“ a po formálnej oprave odporúča predložiť dokument na rokovanie AS PriF UK 25. 6. 2021.
Hlasovanie členov komisie: za = 7, proti = 0, zdržal sa = 0.
Uznesenie č. 4: Legislatívna komisia AS PriF UK prerokovala dokument „Zriadenie Návrhových rád PriF UK“ a po formálnej oprave odporúča predložiť dokument na rokovanie AS PriF UK 25. 6. 2021.
Hlasovanie členov komisie: za = 7, proti = 0, zdržal sa = 0.
Uznesenie č. 5: Legislatívna komisia AS PriF UK prerokovala dokument „Vytváranie, úprava a schvaľovanie študijných programov na PriF UK“ a po formálnej oprave odporúča predložiť dokument na rokovanie AS PriF UK 25. 6. 2021.
Hlasovanie členov komisie: za = 7, proti = 0, zdržal sa = 0.
Ďalšie dokumenty boli predmetom rokovania iba LK:
6.	Návrh na schválenie člena Vedeckej rady PriF UK.
7.	Dodatok č. 6 k Organizačnému poriadku PriF UK.
Prodekan B. Bleha predložil návrh dekana fakulty na schválenie člena Vedeckej rady PriF UK, a to prof. Josefa Jampílka, na obdobie od schválenie návrh do konca funkčného obdobia súčasnej vedeckej rady. Doc. Fľaková poukázala na nesúlad návrhu s vysokoškolským zákonom, keďže funkčné obdobie člena vedeckej rady je štvorročné. Následne bolo prijaté uznesenie nasledovného znenia:
Uznesenie č. 6: Legislatívna komisia AS PriF UK prerokovala „Návrh na schválenie člena Vedeckej rady PriFUK“, po zosúladené dĺžky funkčného obdobia člena vedeckej rady, odporúča tento návrh predložiť na rokovanie AS PriF UK dňa 25. 6. 2021.
Hlasovanie členov komisie: za = 7, proti = 0, zdržal sa = 0.
Prodekan P. Hanajík predstavil návrh dodatku č. 6 k Organizačnému poriadku PriF UK, ktorým sa zriaďuje „Klub absolventov fakulty“, zdôvodnil význam zriadenia klubu v súvislosti s akreditačným procesom. Upresnil navrhovaný dátum účinnosti dokumentu. Po diskusii bolo prijaté uznesenie:
Uznesenie č. 7: Legislatívna komisia AS PriF UK prerokovala „Dodatok č. 6 k Organizačnému poriadku PriF UK“ a odporúča predložiť dokument na schválenie AS PriF UK 25. 6. 2021.
Hlasovanie členov komisie: za = 7, proti = 0, zdržal sa = 0.
Po záverečnej diskusii bolo rokovanie komisie ukončené.

Zapísala: Renáta Fľaková					V Bratislave dňa 21. 6. 2021